da da en en en en ca en en ar da da da da en da de da da nl de en en en da en da en da en da en da da pl da da da da en da en da da sv da da en da en da en da da ro en sv en da da de en da en da da en
DK Vorbeck - Norske Skovkatte - Norwegian Forest Cats
T-kuld - klik på billedet for at se mere:
Når vi får killinger, bruger vi rigtig meget tid på socialisering. Det betyder, at vi hver eneste dag i killingernes opvækst bruger min. 15 minutter på hver af killingerne. Desuden bliver de udsat for de ting, som hører et hjem til af lyde og andre påvirkninger. Dette gør vi for at vænne killingerne til at blive håndteret af mennesker, mentalt robuste og glade for at blive kælet med. Det er vores erfaring, at killinger, som er blevet ordentligt socialiseret, inden de flytter hjemmefra, også bliver gode selskabskatte i deres nye hjem.
Dernæst gør vi meget for at sikre, at vores killinger får det helt rigtige hjem, og vi ser derfor gerne, at interesserede købere kommer og besøger killingerne i vores hjem min. én gang. Ligeledes vil vi også gerne se, hvor killingerne skal flytte hen, hvilket er en af grundene til, at vi afleverer alle killinger personligt i deres nye hjem.
Det er i det hele taget vigtigt for os, at det skal være en god oplevelse for alle parter at købe en killing hos os. Hos os køber du nemlig ikke bare en killing - du investerer i et levende væsen, som du forhåbentlig bliver rigtig glad for og vil få rigtig mange gode år sammen med, og som ansvarsbevidste opdrættere står vi altid klar på sidelinjen, hvis du får brug for hjælp eller et godt råd.
Når du køber en killing fra os, så medfølger der følgende:
FIFe-stamtavle fra Felis Danica (hvorfor stamtavle?)
Sundhedsattest på, at killingen er sund og rask ved overdragelse
Lidt af killingens vante foder og legetøj
Alle killinger, der forlader vort hjem, er:
Neutraliseret, såfremt de ikke skal anvendes til avl
ID mærket med chip (katte til kæl får tatoveret et C i øret)
Vores killinger er tidligst klar til at flytte hjemmefra som 14 uger gamle. Vi sælger ikke killinger som enekatte eller til fritløb. Vi har før gjort enkelte undtagelser ift. fritløb, men i 2 ud af 3 tilfælde er kattene blevet ofre for trafikken inden, der var gået et år, selvom deres nye hjem lå "langt ude på landet". Så vi gør ingen undtagelser længere. Katte og trafik fungerer bare ikke sammen.
Forespørgsler på killinger til avl modtages kun fra registrerede opdrættere.
Er du interesseret i en killing, så kontakt os gerne for en uforpligtende snak.
Uanset hvor du vælger at købe din nye killing så husk altid:
Køb aldrig kat fra et sted, hvor du ikke selv ønsker at være kat!
Er du interesseret i en killing så kontakt os gerne på mail eller telefon (bedst ml. kl. 17:00 og 21:00)
Jane og Flemming Vorbeck
Vi tager altid gerne en uforpligtende snak om at købe killing hos os.
DK Vorbeck - Norske Skovkatte - Norwegian Forest Cats | 6600 Vejen - Denmark | post@vorbeck.dk